Sanja Vučić
<s>Sanja Vučić (Kruševac, 8. avgust 1993) srpska je rege, ska, džez, dab i pank-rok pevačica i glavni vokal srpske R&B-pop grupe Hurricane.</s><s>Prethodno je bila glavni vokal benda ZAA.</s>

<s>Sa bendom ZAA nastupala je na najznačajnijim regionalnim festivalima, poput Nišvila i Egzita.</s><s>Pevala je na engleskom jeziku, a sa bendom do sada ima objavljen jedan album What about.</s><s>Postala je član grupe Hurricane krajem 2017. godine.</s>

<s>Muzički se obrazovala odmalena na odsecima solo pevanja, a zanimljivo je da su joj i roditelji pevači.</s><s>Kao mala od njih je učila stare narodne pesme i sevdalinke.</s><s>Sanja je pevala u više bendova (džez, rege, etno), a sa horom je nastupala u mnogo zemalja.</s><s>Muzički se usavršavala sa operskom divom Katarinom Jovanović.</s>

<s>Studira arapski jezik i književnost na Filološkom fakultetu u Beogradu.</s><s>Pored srpskog jezika, govori i španski, italijanski, engleski i arapski jezik.</s>

<s>Dana 7. marta 2016. godine Radio televizija Srbije objavila je da će Sanja Vučić predstavljati Srbiju na Pesmi Evrovizije u Stokholmu 2016. godine, sa pesmom Goodbye (Shelter) čiji je kompletan autor Ivana Peters.</s><s>Pesma je tematski bazirana na problemu nasilja nad ženama.</s><s>Sanja je nastupila u drugom polufinalu 12. maja i po glasovima žirija i publike plasirala se u veliko finale koje je održano dva dana kasnije.</s>

<s>Od 2017. je članica devojačke grupe Herikejn.</s>

<s>Vidi još 
 Srbija na izboru za Pesmu Evrovizije
 Pesma Evrovizije 2016.</s><s>Šuška se, šuška (pesma iz 2018)</s>

<s>Reference</s>

<s>Spoljašnje veze</s>

<s>Biografija na sajtu RTS-a
 Zvanični veb-sajt benda ZAA</s>

<s>Srpske pevačice
Biografije, Kruševac</s>

